Batzorde Zientifiko Humanitarioa

Batzorde Zientifiko Humanitarioa  (Wissenschaftlich-humanitäres Komitee, WhK) 1897ko maiatzaren 15ean, LGTB eskubideen aldeko lehen erakundea sortu zuten Alemanian. Batzordeak harreman homosexualak debekatzen zituen zigor kodeko 175. artikuluaren aurkako kanpainarekin hasi zuen bere bidea. Naziek gogor jazarri zuten eta 1933an desegin zen.https://www.argia.eus/efemerideen-kanala/lgtb-eskubideen-aldeko-lehen-erakundea-sortu-zuten-alemanian Batzordeak Berlinen zuen egoitza eta Alemaniako, Austriako eta Herbehereetako 25 hiritan sekzioak. Inoiz 500 kide baino gehiago izan ez zituen arren, gehienak akademikoak eta intelektualak ziren; mugarri garrantzitsutzat jotzen da LGBT askapen-mugimenduan.

 Sorrera 
1897. urtean, munduko lehenengo elkarte homosexuala sortu zen haien eskubideen alde borrokatzeko, Batzorde Zientifiko Humanitarioa (WhK). Elkarte honen helburua, Alemaniako kode penalaren 175. artikuluaren kontra egitea eta homosexualen eta transexualen onarpen soziala lortzea zen. 5000 sinadura baino gehiago lortu zituzten baina ez zen onartua izan Alderdi Sozialdemokrataren gutxiengoaren laguntza izan zuelako.

WhK-ren sortzaile batek, Magnus Hirschfeld, Ikerketa Sexualerako Institutua sortu eta zuzendu egin zuen. Instituzio honen helburua sexologia bere aspektu guztietan ikertzea zen. Sexualitatearen ikerketarako kongresu internazionalak antolatzeagatik nabarmendu zen, Erreforma Sexualerako Liga Mundiala sortzeagatik eta baita erreforma sexuala zabaltzeagatik, homosexualen eta transexualen eskubide zibilak eta onarpen soziala erreklamatuz.

 Bibliografia 
 Ralf Dose, Magnus Hirschfeld: The Origins of the Gay Liberation Movement. 2014, 144 or.https://www.jstor.org/stable/j.ctt9qg6t2

 Erreferentziak 

 Kanpo estekak 

Kategoria:1897 Alemanian
Kategoria:Alemaniako LGBT historia
Kategoria:Alemaniako zuzenbidearen historia
Kategoria:LGBT Alemanian
Kategoria:LGBT historia
Kategoria:Magnus Hirschfeld